
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1592 


23 Δεκεμβρίου 2002 


ΑΠΟΦΑΣΕΙ Σ 

Αριθ. 132377/Γ7 

Υλοποίηση Προγραμμάτων Πρόσθετης Διδακτικής Στήρι¬ 
ξης μαθητών Ενιαίων Λυκείων και ΤΕΕ για το σχολικό 
έτος 2002 - 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 27 του Ν. 1304/1982 "Για 
την επιστημονική, παιδαγωγική καθοδήγηση και διοίκηση 
στη Γενική και Τεχνική - Επαγγελματική Εκπαίδευση και 
άλλες διατάξεις" 

β) Τις διατάξεις της παραγράφου 3 της περίπτωσης Δ 
του άρθρου 11 του Ν. 1566/85, όπως τροποποιήθηκαν 
από το άρθρο 6 παραγρ. 6 του Ν. 2043/1992 (ΦΕΚ 79/18- 
5-92, τ. Α') "Εποπτεία και διοίκηση Πρωτοβάθμιας και Δευ¬ 
τεροβάθμιας Εκπαίδευσης και άλλες διατάξεις" 
γ) Τις διατάξεις της παραγρ. 10 του άρθρου 1 του Ν. 
2525/97 "Ενιαίο Λύκειο, Πρόσβαση των αποφοίτων του 
στηνΤριτοβάθμιαεκπαίδευση, αξιολόγηση του εκπαιδευ¬ 
τικού έργου και άλλες διατάξεις". 

δ) Τις διατάξεις της παρ. 10 του άρθρου 5 του Ν. 
2621/98 (ΦΕΚ ΑΊ 36/23-6-98). 

ε) Τις διατάξειςτου άρθρου 5του Ν. 2640/1998 (ΦΕΚΑ’ 
206). 

στ) Τις ΚΑ/680/22-8-96 (ΦΕΚ 826 Β') και ΚΑ/1143/30-3- 
2000 (ΦΕΚ τ.Β'463/5-4-2000) κοινές αποφάσεις των 
Υπουργών Οικονομικών και Εθνικής Παιδείας και Θρη¬ 
σκευμάτων για τη "Σύσταση Ειδικού Λογαριασμού στο 
Υπουργείο Εθνικής Παιδείας και Θρησκευμάτων". 

ζ) Την 1100383/1330/Α0006/31-10-2001 (ΦΕΚ 1485 Β') 
απόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών" 
η) Τις διατάξεις του Νόμου 2685/99 (ΦΕΚΑ'35/18-2-99). 
θ) Την 2/72687/0022/18-11-1999 κοινή υπουργική από¬ 
φαση του Γ.Λ.Κ. και του ΥΠΕΠΘ. 

ι) Τις ανάγκες για την ενίσχυση του εκπαιδευτικού και 
μορφωτικού επιπέδου των μαθητών, ειδικά όσων αντιμε¬ 
τωπίζουν μαθησιακές δυσκολίες, ως μέτρο καταπολέμη¬ 


σης του αποκλεισμού και μείωσης των κοινωνικών ανισο¬ 
τήτων, με σκοπό τον εξοπλισμό με δεξιότητες και γνώσεις 
για την καλύτερη ένταξη στην αγορά εργασίας και την 
αντιμετώπιση της ανεργίας. 

ια) Τις διατάξειςτου άρθρου 29ατου Ν. 1558/85 (ΦΕΚ 
Α' 137), όπως προστέθηκαν με το άρθρο 27 του Ν. 2081 /92 
(ΦΕΚΑ'154) και τροποποιήθηκαν από το άρθρο 1 παρ. 2 
περίπτωση ατού Ν. 2469/1997 (ΦΕΚΑ'38) 

ιβ) Τις 9896/20-9-2002 και 10288/30-9-2002 παρατά¬ 
σεις υλοποίησης των έργων "Εφαρμογή του προγράμ¬ 
ματος ΠΔΣ στις σχολικές μονάδες" και "Επιμόρφωση 
των εκπαιδευτικών της Πρόσθετης Διδακτικής Στήρι¬ 
ξης" όπως και την υπ’ αριθμ. 11207/5-11-2002 1η Τρο¬ 
ποποίηση Απόφασης Ένταξης που αναφέρονται στη 
χρονική περίοδο από 1-1-2000 έως 30-6-2003 συνολι¬ 
κού κόστους 37.680.999.823 δρχ. (110.582.538 ΕΥ¬ 
ΡΩ). 

ιγ) Τις διατάξειςτου άρθρου 40 του Ν. 849/78 όπως συ¬ 
μπληρώθηκαν με το άρθρο 8 του νόμου 2129/93, αποφα¬ 
σίζουμε: 

Άρθρο 1 

Συγκρότηση και λειτουργία τμημάτων Ενισχυτικής δι¬ 
δασκαλίας (Πρόσθετης Διδακτικής Στήριξης -Π.Δ.Σ) μα¬ 
θητών Ενιαίων Λυκείων και ΤΕΕ. 

1. α) Η λειτουργία των τμημάτων Πρόσθετης Διδακτι¬ 
κής Στήριξης (Π.Δ.Σ.) μπορεί να αρχίζει συγχρόνως με 
την έναρξη των μαθημάτων του κανονικού προγράμμα¬ 
τος και λήγει την παραμονή της έναρξης των προαγωγι- 
κών και απολυτηρίων εξετάσεων κάθε τάξης. Ειδικά για 
τις ημέρες των εξετάσεων, επιτρέπεται η τετράωρη δι¬ 
δασκαλία κατ'ανώτατο όριο για κάθε μάθημα που διδά¬ 
χθηκε κατά την διάρκεια της χρονιάς, στις παραμονές 
της εξέτασης του μαθήματος αυτού, μετά την υποβολή 
από τον Σχεδιαστή -Αξιολογητή και έγκριση από τον αντί¬ 
στοιχο προϊστάμενο του τροποποιημένου προγράμμα¬ 
τος εξετάσεων. 

Με ευθύνη του Σχεδιαστή-Αξιολογητή, οι μαθητές μπο¬ 
ρούν να ενταχθούν σε τμήματα και να ξεκινήσουν μαθή¬ 
ματα ΠΔΣ οποτεδήποτε μέσα στο σχολικό έτος, με την 
προϋπόθεση ότι υπάρχουν θέσεις στο οικείο τμήμα ΠΔΣ. 
Τμήματα ΠΔΣ μπορούν να ξεκινήσουν σε όλη τη διάρκεια 
της σχολικής χρονιάς με απόφαση του οικείου Προϊστα- 




























20826 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μενού Διεύθυνσης ή Γραφείου, μετά από αιτιολογημένη 
πρόταση του Σχεδιαστή-Αξιολογητή του άρθρου 3 παρ. 1 
της παρούσας. Η λειτουργία του προγράμματος λήγει 
στις 30 Ιουνίου 2003 , ώστε να ολοκληρώνεται και η αξιο¬ 
λόγηση του προγράμματος από Σχεδιαστές Αξιολογη- 
τές, Σχολικούς Συμβούλους και Προϊσταμένους Διευθύν¬ 
σεων και Γ ραφείων. 


β) Τα μαθήματα (γενικής παιδείας, κατεύθυνσης και ει¬ 
δικότητας) για όλες τις τάξεις Ενιαίων και Εσπερινών Λυ¬ 
κείων καθώς και των δύο κύκλων ΤΕΕ, ημερησίων και 
εσπερινών, στα οποία πραγματοποιείται πρόσθετη διδα¬ 
κτική στήριξη είναι: 


Α'Τάξη Ενιαίου 
Λυκείου 


Β' Τάξη Ενιαίου 
Λυκείου 


Γ Τάξη Ενιαίου 
Λυκείου 


Α' Τάξη 
Α'Κύκλου ΤΕΕ 


Β’ Τάξη ΑΚύκλου 
ΤΕΕ 


Β'Κύκλος ΤΕΕ 


Αρχαία Ελληνικά 


Αρχαία Ελληνικά 


Αρχοία Ελληνικά 


Νέα Ελληνικά 


Νέα Ελληνικά 


Ν έα Ελληνικά 


Νέα Ελληνικά 


Νέα Ελληνικά 


Νέα Ελληνικά 


Μαθηματικά 


Μαθηματικά 


Μαθηματικά 


Μαθηματικά 


Μαθηματικά 


Μαθηματικά 


Φυσική 


Φυσική 


Φυσική 


Φυσική 


Φυσική 


Φυσική 


Χημεία 


Χημεία 


Χημεία 


Χημεία 


Χημεία 


Ξένη γλώσσα 


Ξένη γλώσσα 


Ξένη γλώσσα 


Ξένη γλώσσα 


Ξένη γλώσσα 


Βιολογία 


Βιολογία 


Λατινικά 


Λατινικά 

Επίσης, τμήματα ΠΔΣ μπορούν να δημιουργηθούν και στα πιο κάτω μαθήματα ειδικότητας των ΊΠΕΕ: 

ΒΟΗΘΩΝ 

ΟΔΟΝΤΟΤΕΧΝΙΤΩΝ 

Κινητή Προσθετική 


ΧΗΜΙΚΩΝ 

ΕΡΓΑ¬ 

ΣΤΗΡΙΑ¬ 

ΚΩΝ 

ΕΦΑΡΜΟ¬ 

ΓΩΝ 

Γενική Χημεία 

ΧΗΜΙΚΩΝ ΕΡΓΑΣΤΗΡΙΩΝ 
ΚΑΙ ΠΟΙΟΤΙΚΟΥ ΕΛΕΓΧΟΥ 
ΥΛΙΚΩΝ 

Οργανική Χημεία 

Ποιοτικός Έλεγχος 

Μ 


ΠΛΟΙΑΡΧΩΝ ΕΜΠΟΡΙΚΟΥ 
ΝΑΥΤΙΚΟΥ 

Ναυσιπλοΐα 

Ναυσιπλοϊα-Ναυτική 

Μετεωρολογία 


ΜΗΧΑΝΙΚΩΝ ΕΜΠΟΡΙΚΟΥ 
ΝΑΥΤΙΚΟΥ 

Μηχανές Πλοίου 1 

Μηχανές Πλοίου 1 

ΠΛΗΡΟΦΟ 

ΡΙΚΗΣ- 

ΔΙΚΤΥΩΝ 

Η/Υ 

Βασικές Αρχές 
Πληροφορικής & 

Ψηφιακής Τεχνολογίας 

ΥΠΟΣΤΗΡΙΞΗΣ 

ΣΥΣΤΗΜΑΤΩΝ 

ΥΠΟΛΟΓΙΣΤΩΝ 

Μετάδοση Δεδομένων 
και Δίκτυα 

Υπολογιστών 1 



ΥΠΟΣΤΗΡΙΞΗΣ 
ΣΥΣΤΗΜΑΤΩΝ - 
ΕΦΑΡΜΟΓΩΝ ΚΑΙ 

ΔΙΚΤΥΩΝ ΥΠΟΛΟΓΙΣΤΏΝ 


Μετάδοση Δεδομένων 
και Δίκτυα 

Υπολογιστών II 





ΚΛΩΣΓΟΫ 

•ΑΝΤΟΥΡ 

ΓΙΑΣκαι 

ΕΝΔΥΣΗΣ 

Τεχνολογία 

Κλωστοϋφαντουργικών 
υλών (Υφαντικές ύλες) 

ΥΦΑΣΜΑΤΟΣ/ΕΝΔΥΣΗΣ 

Τεχνολογία παραγωγής 
Ενδυμάτων 

Ποιοτικός Έλεγχος 
υφάσματος 

■ 

Γ..1 

Αρχές Σύνθεσης 


ι^ϋΐϋΐΙ 

Κατασκευαστικό Σχέδιο 



Συντήρηση Έργων 
Τέχνης 

Συντήρηση Έργων 
Τέχνης 


ΓΡΑΦΙΚΩΝ ΤΕΧΝΩΝ 

Γραφιστικές 

Εφαρμογές 1 

Γραφιστικές 

Εφαρμογές II 


ΨΗΦΙΔΟΓΡΑΦΙΑΣ- 

ΥΑΛΟΓΡΑΦΙΑΣ 

Τεχνολογία Υλικών 

Σχέδιο-χρώμα 
ψηφιδογραφίας και 
υαλογραφίας 


ΕΠΙΠΛΟΠΟΙΙΑΣ 

Εφαρμογές Η/Υ 

»υ.ΐι,ι„.ΐ:>·,αυι— 


ΚΕΡΑΜΙΚΗ- 

ΠΗΛΟΠΛΑΣΠΚΗ 

Πηλοπλαστική 

Ιστορία Κεραμικής 


ΑΡΓΥΡΟΧΡΥΣΟΧΟΪΑΣ 




ΩΡΟΛΟΓΟΠΟΙΪΑΣ 

(ΞΞΞΏΙΜΒϋΙ 

Ιι'^υ.-ΪιίιΜ,Ι·!·— 

θεωρία Ωρολογοποιϊας 


Και στα παρακάτω μαθήματα ειδικότητας ΜΟΥΣΙΚΩΝ 
ΛΥΚΕΙΩΝ: 

α. Θεωρία Ελληνικής Μουσικής (Βυζαντινή-Ελληνική 
Μουσική) 

β. Αρμονία 

Τα εσπερινά Λύκεια και τα εσπερινά ΤΕΕ θα κάνουν τα 
αναφερόμενα ανωτέρω μαθήματα στη τάξη που τα δι¬ 
δάσκονται στο κανονικό τους πρόγραμμα. 

Σημ.: Δεν προβλέπεται Πρόγραμμα Πρόσθετης Διδα¬ 
κτικής Στήριξης για τα εργαστηριακά μαθήματα των ΤΕΕ. 

2. α) Τμήμα για την ΠΔΣ θεωρείται κάθε τμήμα διδα¬ 
σκαλίας για κάθε μάθημα , έτσι όπως αναφέρεται στην 
παράγραφο 1 εδάφιο β του παρόντος. Κάθε τμήμα πρό¬ 
σθετης διδακτικής στήριξης συγκροτείται από 5 έως 14 
μαθητές. Εάν σε κάποιο τμήμα ορισμένοι μαθητές δια- 
κόψουν την παρακολούθηση του αντίστοιχου μαθήμα¬ 


τος με αποτέλεσμα να μειωθεί ο αριθμός των μαθητών 
στο τμήμα κάτω από το όριο, πρέπει υποχρεωτικά να γί¬ 
νεται συγχώνευση ή κατάργηση των σχετικών τμημάτων 
με απόφαση του Σχεδιαστή-Αξιολογητή, η οποία κοινο¬ 
ποιείται προς έγκριση στον οικείο Προϊστάμενο Διεύ¬ 
θυνσης ή Γραφείου. Δεύτερο, τρίτο κλπ τμήμα στο ίδιο 
αντικείμενο και στην ίδια τάξη, δημιουργείται μόνο όταν 
σε κάθε τμήμα, μετά την διάσπαση, παρακολουθούν 
τουλάχιστον εφτά (7) μαθητές. 

β) Η εγγραφή των μαθητών στα τμήματα ΠΔΣ είναι προ¬ 
αιρετική. Στα τμήματα ΠΔΣ μπορεί να εγγράφεται μέχρι 
το 35% των μαθητών κάθε τάξης ανά μάθημα. Ειδικά για 
τα Εσπερινά και τα Εκκλησιαστικά Λύκεια, το ποσοστό 
αυτό μπορεί να φτάσει ως το 50%. Οι μαθητές επιλέγο¬ 
νται από τον Σχεδιαστή Αξιολογητή μετά από πρόταση 
της Επιτροπής Παρακολούθησης, όπως αυτή καθόριζε- 

ται στο άρθρο 3, παράγραφος 2, αφού συγκεντρωθούν οι 
αιτήσεις συμμετοχής των μαθητών. Κριτήριο επιλογής σε 
περίπτωση ύπαρξης περισσότερων αιτήσεων αποτελεί ο 
βαθμός μαθησιακών δυσκολιών των μαθητών. 

γ) Με ευθύνη του Σχεδιαστή-Αξιολογητή επιτρέπεται η 
μεταφορά ποσοστού: 
ί) από μάθημα σε μάθημα ίδιας τάξης ή 
ϋ) από τάξη σε τάξη εντός του ίδιου σχολείου ή Κέντρου 
ΠΔΣ 

αρκεί το μέσο ποσοστό του Σχολείου ή του Κέντρου 
ΠΔΣ να μην υπερβαίνει το αναφερόμενο στη παράγραφο 
2β ποσοστό. 

Επίσης μπορεί να γίνει μεταφορά ποσοστού από σχο¬ 
λείο σε σχολείο, με απόφαση του οικείου Προϊσταμένου 
Διεύθυνσης ή Γ ραφείου μετά από αίτηση του Σχεδιαστή- 
Αξιολογητή του σχολείου, αρκεί το μέσο ποσοστό στο 
Γ ραφείο ΔΕ ή ΤΕΕ ή στη Διεύθυνση ΔΕ να μην υπερβαίνει 
το αναφερόμενο στη παράγραφο 2β ποσοστό. 

δ) Οι ποσοστώσεις του εδαφίου βτης παραγράφου αυ¬ 
τής δεν εφαρμόζονται στα Λύκεια ή ΤΕΕ παραμεθόριων 
και νησιωτικών περιοχών, στα Λύκεια μαθητών με ειδικές 
ανάγκες, καθώς και σε άλλες εξαιρετικές περιπτώσεις, 
όπου μπορούν να παρακολουθούν τμήματα πρόσθετης 
διδακτικής στήριξης ως και το 100% των μαθητών και να 
σχηματίζονται τμήματα με λιγότερους των πέντε μαθη¬ 
τών μετά από αυστηρά αιτιολογημένη απόφαση του 
Προϊσταμένου Διεύθυνσης ή Γ ραφείου Δευτεροβάθμιας 
Εκπαίδευσης ή ΤΕΕ. 

ε) Με ευθύνη των οικείων Προϊσταμένων Διευθύνσεων 
και Γραφείων χωροθετούνται σε αστικές περιοχές Κέ¬ 
ντρα ΠΔΣ , το αργότερο μέχρι 10-09-2002, με σκοπό να 
εξυπηρετούνται οι μαθητές δύο ή περισσοτέρων σχολεί¬ 
ων. Σε καμμία περίπτωση δεν επιτρέπεται στις αστικές πε¬ 
ριοχές, η λειτουργία προγράμματος ΠΔΣ σε σχολική μο¬ 
νάδα, αν δεν έχουν σχηματιστεί τουλάχιστον 5 τμήματα. 
Σε περίπτωση που κάποιο σχολείο έχει λιγότερα από 5 
τμήματα, οι μαθητές θα παρακολουθούν πρόγραμμα σε 
γειτονική σχολική μονάδα και μόνο σε εξαιρετικές περι¬ 
πτώσεις και μετά από αυστηρά αιτιολογημένη απόφαση 
του Προϊσταμένου Διεύθυνσης ή Γραφείου, μπορεί να 
λειτουργήσει πρόγραμμα ΠΔΣ με λιγότερα από 5 τμήμα¬ 
τα ανά σχολείο ή ανά κέντρο. 

Σε ειδικές περιπτώσεις και με απόφαση Προϊσταμένου 
Διεύθυνσης ή Γ ραφείου ΔΕ, μπορεί να δημιουργείται πα¬ 
ράρτημα ΠΔΣ Λυκείου ή ΤΕΕ σε περίπτωση που κρίνεται 
ότι θα διευκολύνει μαθητές που διαμένουν σε απόσταση 
και διευκολύνονται στις μετακινήσεις τους. Το παράρτη¬ 
μα θα στεγάζεται σε χώρους δημοτικών σχολείων, Γυ- 
μνασίων κλπ. Στην περίπτωση αυτή, θα ορισθεί κάποιος 
καθηγητής που συμμετέχει στο πρόγραμμα ΠΔΣ, υπεύ¬ 
θυνος του παραρτήματος. Οι υποχρεώσεις και αρμοδιό¬ 
τητες του υπευθύνου του παραρτήματος είναι οι ίδιες με 
αυτές του Σχεδιαστή-Αξιολογητή. 

στ) Παρέχεται η δυνατότητα στον μαθητή να παρακο¬ 
λουθήσει πρόγραμμα Π.Δ.Σ. σε διαφορετικό σχολείο ή 
κέντρο απ’ αυτό στο οποίο φοιτά, αρκεί να προσκομίσει 
στο σχολείο που επιλέγει βεβαίωση μη παρακολούθησης 
ΠΔΣ του σχολείου που φοιτά. 

Άρθρο 2 

Οργάνωση του Προγράμματος της ΠΔΣ 

1. Η έναρξη των Προγραμμάτων ΠΔΣ σε κάθε Λύκειο και 
ΤΕΕ ορίζεται με απόφαση του οικείου Προϊσταμένου Δι¬ 


εύθυνσης ή Γ ραφείου, αφού υποβληθεί από τον Σχεδια- 
στή-Αξιολογητή κάθε σχολείου το σχετικό έντυπο έναρ- 
ξης-τροποποίησης το οποίο και επέχει θέση αιτήματος. 
Στην απόφαση αυτή εγκρίνεταιτο αίτημα του σχολείου , 
στο οποίο αίτημα-έντυπο αναφέρονται τα παρακάτω: 

α) Στοιχεία Σχολικής Μονάδας 

β) Όνομα Σχεδιαστή Αξιολογητή 

γ) Στοιχεία της Επιτροπής παρακολούθησης του σχο¬ 
λείου 

δ) Αριθμός τμημάτων ανά τάξη 

ε) Αριθμός συμμετεχόντων μαθητών στην ΠΔΣ και ο συ¬ 
νολικός αριθμός μαθητών κάθε τάξης. 

στ) Ημερομηνία έναρξης του προγράμματος στη σχολι¬ 
κή μονάδα ή στο Κέντρο. 

ζ) Ονόματα μονίμων και ωρομισθίων εκπαιδευτικών και 
ώρες εβδομαδιαίως. 

Μαζί με το παραπάνω έντυπο έναρξης-τροποποίησης 
επισυνάπτονται το Ωρολόγιο Πρόγραμμα ΠΔΣ και αιτιο¬ 
λογημένες τυχόν αποκλίσεις του προγράμματος από την 
απόφαση. 

Η απόφαση αυτή κοινοποιείται εντός 10 ημερών από 
την έναρξη λειτουργίας ΠΔΣ στηνΔΣΔΕ/Γραφείο ΠΔΣ και 
στον Υπεύθυνο του Έργου. 

2. Κάθε μάθημα του προγράμματος πρόσθετης διδα¬ 
κτικής στήριξης διδάσκεται έως και τέσσερις ώρες εβδο¬ 
μαδιαίως. Η διδακτική ώρα είναι διάρκειας 45 λεπτών. 

Όταν υπάρχουν αντικειμενικές δυσκολίες, μπορεί να 
πραγματοποιείται συνεχές δίωρο διδασκαλίας το ανώτε¬ 
ρο, στο ίδιο μάθημα. 

3. Κάθε μαθητής μπορεί να παρακολουθεί προγράμμα¬ 
τα Π.Δ.Σ μέχρι δεκατέσσερις (14) ώρες εβδομαδιαίως. 
Εάν μαθητής απουσιάσει αδικαιολόγητα από τα προ¬ 
γράμματα αυτά για περισσότερες από το 50% των μηνιαί¬ 
ων ωρών του τμήματος , διαγράφεται από το τμήμα , με¬ 
τά από ενημέρωση του γονέα ή κηδεμόνα του. 

4. Ο ακριβής προγραμματισμός των μαθημάτων γίνεται 
από το Σχεδιαστή-Αξιολογητή. Ο Σχεδιαστής-Αξιολογη- 
τής οφείλει να λαμβάνει υπόψη του τη γνώμη της Επιτρο¬ 
πής Παρακολούθησης, τις τοπικές συνθήκες, τις δυνατό¬ 
τητες μετακίνησης μαθητών, καθηγητών κλπ. Τατμήματα 
ΠΔΣ λειτουργούν πέρα από το κανονικό πρόγραμμα, τις 
καθημερινές ή και το Σάββατο. 

5. Ως αίθουσες διδασκαλίας χρησιμοποιούνται οι αίθου¬ 
σες της ίδιας σχολικής μονάδας ή γειτονικής. Σε περίπτω¬ 
ση αδυναμίας εξεύρεσης αιθουσών Γυμνασίων ή Λυκείων 
ή ΤΕΕ μπορούν να χρησιμοποιηθούν αίθουσες Δημοτικών 
Σχολείων ή αίθουσες του Δήμου ή της Νομαρχίας ή άλλου 
φορέα του δημόσιου τομέα, ύστερα από σχετική απόφα¬ 
ση του αντίστοιχου Προϊσταμένου Διεύθυνσης Β/βάθμιας 
Εκπαίδευσης ή Γραφείου. Σε περίπτωση χρήσης αιθου¬ 
σών Δημοτικών Σχολείων ή του Δήμου ή της Νομαρχίας 
απαιτείται και η γνώμη του Προϊσταμένου Πρωτοβάθμιας 
Εκπαίδευσης ή του Δημάρχου ή του Νομάρχη αντίστοιχα. 
Σε εξαιρετικές περιπτώσεις μπορούν να ενοικιασθούν αί¬ 
θουσες διδασκαλίας από τον Σχεδιαστή Αξιολογητή με τη 
σύμφωνη γνώμη της Επιτροπής Παρακολούθησης, κατό¬ 
πιν έγκρισης από τον Υπεύθυνο του έργου. 

Άρθρο 3 

Όργανα συντονισμού και διεύθυνσης 
του Προγράμματος ΠΔΣ 

1. Το πρώτο πενθήμερο του Σεπτεμβρίου επιλέγεται 
από τον Προϊστάμενο Διεύθυνσης ή Γ ραφείου ο Σχέδια- 

στής-Αξιολογητής κάθε Λυκείου ή ΤΕΕ. Σχεδιαστής Αξιο- 
λογητήςτου Προγράμματος ΠΔΣ ορίζεται μόνιμος εκπαι¬ 
δευτικός, μετά από αίτησή του. Κριτήριο για την επιλογή 
του αποτελεί η εμπειρία του, η ικανότητά του και ο χρόνος 
που μπορεί να διαθέσει για το Πρόγραμμα της ΠΔΣ. 

2. Το Ιο δεκαήμερο του Σεπτεμβρίου, με πράξη του Δι¬ 
ευθυντή του Σχολείου συστήνεται Επιτροπή Παρακολού¬ 
θησης ΠΔΣ, η οποία αποτελείται από: 

ι) το Διευθυντή του σχολείου. 

ιι-ιιι) δύο εκπαιδευτικούς από το σύλλογο διδασκόντων 

ιν) έναν εκπρόσωπο του συλλόγου γονέων και κηδεμό¬ 
νων και 

ν) έναν εκπρόσωπο του Δεκαπενταμελούς Συμβουλίου 
των μαθητών. 

Σε περίπτωση Κέντρου ΠΔΣ, η Επιτροπή Παρακολού¬ 
θησης αποτελείται: 

I) από τον Δ/ντή του σχολείου που στεγάζει το πρό¬ 
γραμμα 

II) από δύο εκπαιδευτικούς κάθε σχολείου 

ΙΙΙ)από έναν εκπρόσωπο γονέων κάθε σχολείου 

IV) από έναν εκπρόσωπο μαθητών κάθε σχολείου. 

Η Επιτροπή παρακολούθησης του κάθε σχολείου που 
συμμετέχει σε Κέντρο ΠΔΣ μπορεί να λειτουργεί και ανε¬ 
ξάρτητα για να μεταφέρονται οι απόψεις - προτάσεις του 
σχολείου στην Επιτροπή του Κέντρου ΠΔΣ και γενικότερα 
να φροντίζει για την καλλίτερη και αποτελεσματικότερη 
λειτουργία του Προγράμματος. 

Όταν ο Διευθυντής ενός σχολείου δεν είναι Σχεδια- 
στής-Αξιολογητής οφείλει να παρέχει κάθε διευκόλυνση 
στο Σχεδιαστή-Αξιολογητή για τη καλύτερη υλοποίηση 
του προγράμματος και ο Σχεδιαστής-Αξιολογητής συμ¬ 
μετέχει ως το ένα μέλος του συλλόγου διδασκόντων στην 
Επιτροπή Παρακολούθησης. 

Σε περίπτωση Κέντρου ΠΔΣ, ο δεύτερος ή τρίτος Σχε- 
διαστής-Αξιολογητής είναιτο ένα μέλος του Συλλόγου Δι¬ 
δασκόντων του σχολείου του. 

Οι αρμοδιότητες της Επιτροπής Παρακολούθησης εί¬ 
ναι οι εξής: 

α) Προτείνει τους μαθητές που θα παρακολουθήσουν 
πρόγραμμα ΠΔΣ. 

β) Επιλέγει τους καταλληλότερους απ’ τους μόνιμους, 
αναπληρωτές της ίδιας ή γειτονικής σχολικής μονάδας 
που επιθυμούν να διδάξουν σε τμήματα ΠΔΣ. 

γ) Προτείνει για πρόσληψη στον Προϊστάμενο Διεύθυν¬ 
σης (όχι Γ ραφείου) τους ωρομισθίους καθηγητές που 
έχουν υποβάλει σχετική αίτηση στην αντίστοιχη Διεύθυν¬ 
ση Δευτεροβάθμιας Εκπαίδευσης λαμβάνοντας υπόψη 
την εμπειρία τους σε προγράμματα εξατομικευμένης δι¬ 
δασκαλίας ,το βαθμό πτυχίου τους, το ενδεχόμενο ύπαρ¬ 
ξης μεταπτυχιακού, κλπ. 

δ) Εισηγείται στον Προϊστάμενο Διεύθυνσης (όχι Γρα¬ 
φείου), μετά και από σύμφωνη γνώμη του Σχολικού Συμ¬ 
βούλου της αντίστοιχης ειδικότητας, την ανάκληση ορι¬ 
σμού του εκπαιδευτικού που δεν ανταποκρίνεται στο έρ¬ 
γο του. Ο Σχολικός Σύμβουλος οφείλει να απαντήσει σε 
15 ημέρες από τη λήψη της σχετικής εισήγησης της Επι¬ 
τροπής, διαφορετικά ο Προϊστάμενος Διεύθυνσης εκδί¬ 
δει τη σχετική απόφασή του και χωρίς αυτήν. 

3. Ο Σχεδιαστής-Αξιολογητής διασφαλίζει το συντονι¬ 
σμό, την οργάνωση, την οικονομική διαχείριση και τη δι¬ 
εύθυνση του Π ρογράμματος ΠΔΣ και έχει ως έργο την εύ¬ 
ρυθμη λειτουργία και άσκηση εποπτείας του Προγράμ¬ 
ματος Π.Δ.Σ. στη Σχολική του Μονάδα. Επίσης μεριμνά 


για την ομαλή εφαρμογή των σχεδιασμένων δράσεων, τη 
συγκέντρωση και την αποστολή των αναγκαίων στοιχείων 
στην ΔΣΔΕ/Γραφείο Πρόσθετης Διδακτικής Στήριξης και 
στο Γ ραφείο Ειδικού Λογαριασμού του ΥΠΕΠΘ. 


Οι αρμοδιότητες του Σχεδιαστή Αξιολόγησης είναι συ¬ 
γκεκριμένα οι εξής: 

α) Οργανώνει τα τμήματα Π.Δ.Σ. με μαθητές που προ- 
τάθηκαν από την Επιτροπή Παρακολούθησης και μετα¬ 
φέρει, αν χρειάζεται, ελλείπον ποσοστό από μάθημα ΠΔΣ 
σε άλλο μάθημα ή και τάξη, κατά τα οριζόμενα στο άρθρο 
1 της παρούσας. Επίσης, όταν οι ανάγκες το απαιτούν, ζη¬ 
τά από τον Προϊστάμενο να εγκρίνει την μεταφορά ποσο¬ 
στού από άλλο σχολείο. 

β) Συντάσσει το πρόγραμμα της Π.Δ.Σ. σε συνεννόηση 
με τους διδάσκοντες καθηγητές της Π.Δ.Σ. Για την καλύ¬ 
τερη απόδοση του προγράμματος συνεργάζεται με τους 
καθηγητές του κανονικού προγράμματος του σχολείου 
και τους καθηγητές του προγράμματος της ΠΔΣ, και με¬ 
ταφέρει τις εκπαιδευτικές απόψεις τους μέσω του Δελτί¬ 
ου Προόδου που δημιουργεί για το κάθε μαθητή. Επιβλέ¬ 
πει τις παρουσίες των μαθητών και των καθηγητών και 
ελέγχει αν ενημερώνονται τα βιβλία ύλης κάθε μαθήμα¬ 
τος ΠΔΣ. Προετοιμάζει, οργανώνει και υλοποιεί υποχρε¬ 
ωτικά σε συνεργασία με τους διδάσκοντες καθηγητές, 
δοκιμασίες αξιολόγησης των μαθητών (πέντε δοκιμασίες 
ανά τμήμα ετησίως ). Τα αποτελέσματα των τεστ τηρού¬ 
νται στο αρχείο του σχολείου και χρησιμοποιούνται από 
τον Σχεδιαστή-Αξιολογητή στην αξιολόγηση του προ¬ 
γράμματος. 


Οι συναφείς υποχρεώσεις του 
ανάλογα με τα τμήματα ευθύνης 
ι) με 1 ή 2τμήματα Π.Δ.Σ. 
ιι) με 3 ή 4 τμήματα ΠΔΣ 
ιιι) από 5 έως 8τμήματα Π.Δ.Σ. 
ιν) απόθέως 12τμήματαΠ.Δ.Σ. 
ν) από 13 έως 17τμήματα Π.Δ.Σ. 
νί) από 18 έως 22τμήματα Π.Δ.Σ. 
νϋ) από 23 έως 28τμήματα Π.Δ.Σ. 
νίιί) από 29 έως 35 τμήματα Π.Δ.Σ. 
ίχ) από 36 έως 50 τμήματα ΠΔΣ 
χ) από 51 τμήματα ΠΔΣ και πάνω 


υπολογίζονται ως εξής, 
του: 

1 ώρα εβδομαδιαίως 

2 ώρες εβδομαδιαίως 

3 ώρες εβδομαδιαίως 

4 ώρες εβδομαδιαίως 

5 ώρες εβδομαδιαίως 

6 ώρες εβδομαδιαίως 

7 ώρες εβδομαδιαίως 

8 ώρες εβδομαδιαίως 

9 ώρες εβδομαδιαίως 

10 ώρες εβδομαδιαίως 


Το όνομά του και οι ώρες απασχόλησης που του αναλο¬ 
γούν, σύμφωνα με την παραπάνω κατανομή, αναφέρο- 
νται στο ωρολόγιο πρόγραμμα κάτω από τα ονόματα των 
υπολοίπων διδασκόντων ως "εκπαιδευτική συνεργασία" 
και μοιράζονται μέσα στην εβδομάδα κατά τις ημέρες 
εφαρμογής του προγράμματος. 

Προβλέπεται η δυνατότητα ύπαρξης δεύτερου Σχεδια- 
στή-Αξιολογητή, εφόσον τα τμήματα είναι 20 και άνω, 
στην περίπτωση δε αυτή, με απόφαση του Προϊσταμένου 
επιμερίζονται οι ώρες του Σχεδιαστή-Αξιολογητή χωρίς 
επιπλέον οικονομική επιβάρυνση για το πρόγραμμα. 

Σε περίπτωση Κέντρου ΠΔΣ, οι αρμοδιότητες των Σχε- 
διαστών-Αξιολογητών των σχολείων που συμμετέχουν 
στο κοινό πρόγραμμα, είναι οι ίδιες με αυτές που αναφέ- 
ρονται στην παρούσα παράγραφο για το σχολείο τους και 
γενικότερα φροντίζουν για την όσο το δυνατόν καλλίτερη 
συνεργασία με τους υπόλοιπους Σχεδιαστές-Αξιολογη- 
τέςτου Κέντρου. Οι ώρες που τους αναλογούν από το σύ¬ 
νολο των τμημάτων του Κέντρου, (με βάση την παραπάνω 

κατανομή) επιμερίζονται και παρουσιάζονται στο ωρολό¬ 
γιο εβδομαδιαίο πρόγραμμα και στο όνομά τους, σύμφω¬ 
να με το πλήθος των μαθητών ΠΔΣ που προέρχονται από 
το σχολείο τους. 

Οι Σχεδιαστές-Αξιολογητές Κέντρου ΠΔΣ έχουν την δυ¬ 
νατότητα να διδάσκουν στο Πρόγραμμα μέχρι εφτά 
ώρες, αρκεί ο συνολικός αριθμός εβδομαδιαίων ωρών 
(συμπεριλαμβανομένων και αυτών που τους αναλογούν 
ως Σχεδιαστές-Αξιολογητές του Κέντρου) να μην υπερ¬ 
βαίνει τις 10 (δέκα). Για άνω των δέκα ωρών απαιτείται 
έγκριση-απόφαση του Προϊσταμένου και μόνο για την πε¬ 
ρίπτωση που δεν υπάρχει καθηγητής να καλύψει τις αντί¬ 
στοιχες ώρες διδασκαλίας. 

γ) Ο Σχεδιαστής-Αξιολογητής ενός σχολείου μπορεί να 
διδάξει στο πρόγραμμα, σε περίπτωση που υπάρχει έλ¬ 
λειψη καθηγητών, μετά από έγκριση-απόφαση του Προϊ¬ 
σταμένου Διεύθυνσης ή Γραφείου. Η δυνατότητα αυτή 
του παρέχεται μόνο σε εξαιρετικές περιπτώσεις, αφού 
αποκλειστούν όλες οι άλλες πιθανές λύσεις. 

δ) Κάθε τρίμηνο υποβάλλει στην οικεία Διεύθυνση Εκ¬ 
παίδευσης δελτίο με τους εξής φυσικούς δείκτες του 
προγράμματος: 

ι) συνολικό αριθμό μαθητών ΠΔΣ ανά τάξη με επιπλέον 
χωρισμό αγοριών και κοριτσιών 
ιι) αριθμό μαθητών και τμημάτων ΠΔΣ ανά μάθημα και 
τάξη 

ιιι) αριθμό διδασκόντων σε τμήματα ΠΔΣ 
ιν) ώρες διδασκαλίας εβδομαδιαίως 
ν) αριθμό μαθητών που εγράφησαν και αυτών που διέ¬ 
κοψαν το πρόγραμμα. 

Επίσης υποβάλλει κάθε τρίμηνο στο Γ ραφείο Ειδικού 
Λογαριασμού του ΥΠΕΠΘ δελτίο με τα σχετικά οικονομι¬ 
κά στοιχεία που θα ζητηθούν. 

ε) Συντάσσει τελική ετήσια έκθεση αξιολόγησης του 
προγράμματος ΠΔΣ του σχολείου του, την οποία απο¬ 
στέλλει στη Διεύθυνση ή Γ ραφείο ΔΕ που ανήκει. Η έκθε¬ 
ση αυτή περιέχει τους φυσικούς δείκτες, τα στατιστικά 
στοιχεία και τα αποτελέσματα των δοκιμασιών. 

στ) Παρακολουθεί την απόδοση των μαθητών και φρο¬ 
ντίζει να επιλύει τα τυχόν προβλήματα που παρουσιάζο¬ 
νται. Υποχρεώνεται επίσης να διοργανώσει δύο τουλάχι¬ 
στον ενημερωτικές συναντήσεις για τα Προγράμματα 
Π.Δ.Σ., την πρώτη στην έναρξη του προγράμματος της 
Π.Δ.Σ. και τη δεύτερη μετά τις διακοπές των Χριστουγέν¬ 
νων. Στις συναντήσεις μπορούν να συμμετέχουν καθηγη¬ 
τές του Συλλόγου Διδασκόντων και της ΠΔΣ, Γονείς, Κη¬ 
δεμόνες και μαθητές. 

4. Διοικητικά υπεύθυνος για το Πρόγραμμα ΠΔΣ, σε επί¬ 
πεδο Δ/νσης Εκπαίδευσης, είναι ο Προϊστάμενος της Δι¬ 
εύθυνσης και οι Προϊστάμενοι των Γ ραφείων (συμπερι¬ 
λαμβανομένων και των Γ ραφείων ΤΕΕ). 

Οι αρμοδιότητες του Προϊσταμένου Διεύθυνσης ή Γ ρα¬ 
φείου είναι: 

α) Με απόφασή του εγκρίνει την έναρξη λειτουργίας 
τμημάτων ΠΔΣ σε κάθε λύκειο ή κοινό πρόγραμμα ΠΔΣ σε 
δύο ή περισσότερα λύκεια ή ΤΕΕ ίδιας ή γειτονικών πόλε¬ 
ων ή κωμοπόλεων, όπως αναφέρεται στη παράγραφο 1 
του άρθρου 2. Στην απόφαση αυτή (έντυπο έναρξης) ορί¬ 
ζει το Σχεδιαστή-Αξιολογητή, τους διδάσκοντες καθηγη¬ 
τές και την Επιτροπή Παρακολούθησης κάθε σχολείου 
και τα λοιπά όπως αναφέρονται στο άρθρο 2, παράγρα¬ 
φος 1. Η απόφαση αυτή διαβιβάζεται στηνΔΣΔΕ/Γραφείο 
ΠΔΣ της Διεύθυνσης Σπουδώντου ΥΠΕΠΘ με την έναρξη 


της σχολικής χρονιάς και στη Γραμματεία Ειδικού Λογα¬ 
ριασμού του ΥΠΕΠΘ όποτε ζητηθούν για την εκκαθάριση 
του προγράμματος. 

β) Με απόφαση του Περιφερειακού Διευθυντή Εκπαί¬ 
δευσης, διοργανώνει σεμινάρια για τη διοίκηση και οργά¬ 
νωση της ΠΔΣ για τους Σχεδιαστές -Αξιολογητές του 
προγράμματος και για ενημέρωση γονέων της περιοχής 
ευθύνης του, στα οποία διδάσκει μέχρι: 
ί) 12 ώρες ετησίως ο Προϊστάμενος Γ ραφείου 
ϋ) 16 ώρες ετησίως ο Προϊστάμενος Διεύθυνσης. 

Για τα σεμινάρια αυτά, τα οποία δεν μπορεί να είναι μι¬ 
κρότερα των 4 ωρών έκαστο, αλλά και για τη διαχείριση 
του προγράμματος της ΠΔΣ σε επίπεδο Διεύθυνσης Εκ¬ 
παίδευσης ή Γ ραφείου, ορίζεται Γ ραμματέας-Καταχωρη- 
τής στοιχείων. Ο Γραμματέας-Καταχωρητής είναι υπεύ¬ 
θυνος για την τήρηση παρουσιολογίου, τη γενική οργά¬ 
νωση των σεμιναρίων και τη συμπλήρωση των εγγράφων 
που του ζητούνται από τη ΔΣΔΕ/Γραφείο Π.Δ.Σ. του 
ΥΠ.Ε.Π.Θ και τη Γραμματεία Ειδικού Λογαριασμού του 
ΥΠΕΠΘ καθ’ όλη τη διάρκεια του προγράμματος. 

Οι Προϊστάμενοι Δ/νσης και Γ ραφείου, αφού συνεννοη- 
θούν με τους υπόλοιπους Προϊστάμενους αλλά και με 
τους Σχολικούς Συμβούλους, ορίζουν τους Γραμματείς- 
Καταχωρητές τους, οι οποίοι, αφού επιμερισθούν, καλύ¬ 
πτουν και τους Σχολικούς συμβούλους της περιοχής 
τους. 

Ο Γ ραμματέας-Καταχωρητής μπορεί να είναι εκπαιδευ¬ 
τικός ή διοικητικός της περιοχής αρμοδιότητας Διεύθυν¬ 
σης ή Γ ραφείου και χρειάζεται έγκριση του ΠΥΣΔΕ ή ανά¬ 
λογου οργάνου αντίστοιχα. Επίσης υπογράφεται σχετική 
σύμβαση μεταξύ του Προϊσταμένου και του Γραμματέα- 
Καταχωρητή. 

γ) Ανακαλεί τον ορισμό εκπαιδευτικών που δεν ανταπο- 
κρίνονται στο έργο τους, όπως προβλέπεται στο άρθρο 3 
παρ. 2 εδ. δ της απόφασης αυτής. 

δ) Εάν ο Προϊστάμενος Διεύθυνσης ή Γ ραφείου Εκπαί¬ 
δευσης δεν επιθυμεί να αναλάβει Υπεύθυνος για την διοι¬ 
κητική στήριξη του έργου στην περιοχή του, ορίζει με 
απόφασή του, τον αντικαταστάτη του που μπορεί να είναι 
Προϊστάμενος Γ ραφείου Εκπαίδευσης ή άλλος εκπαιδευ¬ 
τικός με βαθμό Α’ και ασκεί όλες τις σχετικές με την ΠΔΣ 
αρμοδιότητες που έχουν βάσει της παρούσας οι Προϊ¬ 
στάμενοι Διευθύνσεων ή Γ ραφείων (εκτός των αποκλει¬ 
στικών αρμοδιοτήτων των Προϊσταμένων Δ/νσης). 

ε) Σε συνεννόηση με το Σχεδιαστή-Αξιολογητή του κά¬ 
θε σχολείου, αποφασίζει αν σε Λύκεια ή ΤΕΕ παραμεθό¬ 
ριων ή νησιωτικών περιοχών ή σε ειδικές περιπτώσεις, 
πρέπει να αυξήσει το ποσοστό παρακολούθησης ή να δη¬ 
μιουργήσει τμήματα με λιγότερους από 5 μαθητές. 

στ) Στο πλαίσιο της διοικητικής διαχείρισης του προ¬ 
γράμματος λειτουργεί ως σύνδεσμος Διευθύνσεων και 
Γ ραφείων Εκπαίδευσης με το Γ ραφείο Π.Δ.Σ. της Δ.Σ.Δ.Ε. 
και με το Γραφείο Ειδικού Λογαριασμού του ΥΠ.Ε.Π.Θ. 

ζ) Αποφασίζει σε ειδικές περιπτώσεις την αύξηση του 
αριθμού των ωρών διδασκαλίας των μόνιμων καθηγητών 
μέχρι 10 ώρες συνολικά ή των ωρομίσθιων καθηγητών μέ¬ 
χρι 15 . Αποφασίζει επίσης για το αν θα διδάξει ο Σχεδια- 
στής-Αξιολογητής του Προγράμματος στο πρόγραμμα 
του σχολείου, όταν αυτό είναι αναγκαίο. 

η) Μεριμνά για την εξεύρεση των κατάλληλων χώρων 
για την υλοποίηση του προγράμματος Π.Δ.Σ. όταν υπάρ¬ 
χει πρόβλημα χώρου στις σχολικές μονάδες και δεν μπο¬ 
ρεί να λυθεί από τον αρμόδιο Σχεδιαστή-Αξιολογητή. 

θ) Συντάσσει ετήσια Έκθεση αξιολόγησης του προ¬ 
γράμματος και αποδελτιώνει τα σχετικά με αυτόν φύλλα 
αξιολόγησης για τα σχολεία της αποκλειστικής εποπτείας 
του και επιπλέον ο Προϊστάμενος Διεύθυνσης: 

ι) Είναι υπόλογος έναντι του Ειδικού Λογαριασμού του 
ΥΠ.Ε.Π.Θ. για τις δαπάνες οικονομικής διαχείρισης του 
προγράμματος. 

ια) Προσλαμβάνει τους ωρομίσθιους εκπαιδευτικούς 
που πρόκειται να διδάξουν στην Π.Δ.Σ., λαμβάνοντας 
υπόψη τις προτάσεις των Επιτροπών Παρακολούθησης. 
Εάν δεν υπάρχουν ανάλογες προτάσεις, η επιλογή γίνεται 
από τον Προϊστάμενο με βάση αντικειμενικά κριτήρια 
(εμπειρία σε προγράμματα εξατομικευμένης διδασκα¬ 
λίας, εκπαιδευτική προϋπηρεσία, βαθμός πτυχίου, κλπ). 
Οπωσδήποτε η επιλογή γίνεται μέσα από τη λίστα που δη- 
μιουργείται στη Διεύθυνση ΔΕ από τις αιτήσεις των ωρο¬ 
μισθίων καθηγητών. 

Με την έναρξη της σχολικής χρονιάς, για τον καλύτερο 
έλεγχο και εποπτεία του προγράμματος, ο Περιφερειακός 
Διευθυντής Εκπαίδευσης σε συνεργασία με τον Υπεύθυνο 
του έργου, αποφασίζει για τον επιμερισμό των σχολείων 
στους Προϊστάμενους Διευθύνσεων και Γραφείων και στους 
Σχολικούς Συμβούλους, οι οποίοι είναι οι Επόπτες του Προ¬ 
γράμματος. Ο Επόπτης επισκέπτεται μια φορά το μήνα, χω¬ 
ρίς ειδοποίηση, τα σχολεία που του έχουν επιμερισθεί και 
συμπληρώνει το αντίστοιχο έντυπο εποπτείας που αποτελεί 
το παραδοτέο της εποπτείας του. Για κάθε σχολείο που επι¬ 
σκέπτεται του αντιστοιχεί μία ώρα εποπτείας. 

5. Υπεύθυνος διοικητικά για την Π.Δ.Σ. σε πανελλήνιο 
επίπεδο είναι ο Υπεύθυνος του Έργου και η ΔΣΔΕ/Γρα¬ 
φείο Πρόσθετης Διδακτικής Στήριξης του ΥΠΕΠΘ. 

Η ΔΣΔΕ/Γ ραφείο ΠΔΣ του ΥΠΕΠΘ έχει τις εξής αρμο¬ 
διότητες: 

α) Ασκεί την κεντρική εποπτεία του προγράμματος και 
ελέγχειτην εύρυθμη λειτουργία του στις σχολικές μονά¬ 
δες με αιφνιδιαστικούς δειγματοληπτικούς ελέγχους. 

β) Διοργανώνει ημερίδες ενημέρωσης και επιμόρφω¬ 
σης των περιφερειακών Δ/ντών Εκπαίδευσης, των Προϊ¬ 
σταμένων - Εποπτών και των Σχολικών Συμβούλων αντί¬ 
στοιχα ή των Σχεδιαστών Αξιολόγησης. Οι ημερίδες αυ¬ 
τές γίνονται σε κεντρικό επίπεδο ή κατά τόπους σε 
ευρύτερες περιφέρειες, με Απόφαση του Γενικού Γραμ¬ 
ματέα ΥΠΕΠΘ, στην οποία καθορίζονται ο τόπος, ο χρό¬ 
νος διενέργειας των ημερίδων, οι εισηγητές, η γραμμα¬ 
τεία, οι αμοιβές και οι λοιπές δαπάνες. Οι Επόπτες και οι 
Σχολικοί Σύμβουλοι στη συνέχεια με τοπικές ημερίδες και 
σεμινάρια ενημερώνουν και επιμορφώνουν τους Σχεδια¬ 
στές Αξιολόγησης και τους καθηγητές του προγράμμα¬ 
τος αντίστοιχα, όπως επίσης ενημερώνουν και διαχέουν 
τις πληροφορίες του προγράμματος στους συλλόγους 
γονέων και κηδεμόνων των μαθητών. 

γ) Συλλέγει τους φυσικούς δείκτες του προγράμματος 
και τα στατιστικά στοιχεία τα οποία χρησιμοποιεί για τη 
σύνταξη των τριμηνιαίων δελτίων του έργου και της τελι¬ 
κής ετήσιας έκθεσης, τα οποία υποβάλλει στη ΔιΚΠΣ. 

δ)Συντάσσει τα απαραίτητα Τεχνικά Δελτία σε συνερ¬ 
γασία με τη Διεύθυνση ΚΠΣτου ΥΠΕΠΘ και τις απαραίτη¬ 
τες Κ.Υ.Α. και εγκυκλίους οργάνωσης και λειτουργίας του 
έργου. 

Άρθρο 4 

Εκπαιδευτικό Προσωπικό ΠΔΣ 

1. Στα Προγράμματα Π.Δ.Σ. διδάσκουν μόνιμοι και ανα¬ 


πληρωτές καθηγητές των σχολείων στο πλαίσιο των οποί¬ 
ων οργανώνονται αυτά ή καθηγητές άλλου σχολείου, λυ¬ 
κείου ή γυμνασίου ή ΤΕΕ, της ίδιας ή και άλλης πόλης ή και 
ωρομίσθιοι καθηγητές: 

α) Οι μόνιμοι καθηγητές και αναπληρωτές που συμμε¬ 
τέχουν στο πρόγραμμα επιλέγονται από την Επιτροπή 
Παρακολούθησης του Λυκείου, με κριτήριο την εμπειρία 
τους σε προγράμματα ΠΔΣ. 

β) Οι ωρομίσθιοι καθηγητές προτείνονται από την Επι¬ 
τροπή Παρακολούθησης από τους καταλόγους που 
έχουν συντάξει οι Διευθύνσεις Δευτεροβάθμιας Εκπαί¬ 
δευσης. Η πρόταση πρόσληψης αποστέλλεται στη Διεύ¬ 
θυνση και ο Προϊστάμενος Διεύθυνσης προσλαμβάνει 
τους ωρομίσθιους καθηγητές και υπογράφει τις σχετικές 
συμβάσεις πρόσληψης. 

2. Κάθε μόνιμος ή αναπληρωτής καθηγητής μπορεί να 
διδάσκει σε τμήματα ΠΔΣ μέχρι και 7 ώρες εβδομαδιαίως, 
ενώ ο ωρομίσθιος καθηγητής μέχρι 10 ώρες εβδομαδιαί¬ 
ως. Σε σχολεία που απέχουν πέραν των 25 χιλιομέτρων 
από την έδρα της οικείας Διεύθυνσης ή Γ ραφείου Εκπαί¬ 
δευσης ή όπου υπάρχει δυσκολία εξεύρεσης καθηγητών, 
οι μόνιμοι καθηγητές και οι αναπληρωτές μπορούν να δι¬ 
δάξουν μέχρι 10 ώρες εβδομαδιαίως και οι ωρομίσθιοι μέ¬ 
χρι 15 ώρες, κατόπιν αιτιολογημένης απόφασης του 
Προϊσταμένου Διεύθυνσης. 

3. Στα προγράμματα Π.Δ.Σ. μπορούν να διδάξουν ή να 
αναλάβουν το ρόλο του Σχεδιαστή- Αξιολογητή και καθη¬ 
γητές που είναι αποσπασμένοι στις Διευθύνσεις και στα 
Γραφεία Δ.Ε., στην κεντρική Υπηρεσία του ΥΠΕΠΘ και 
στους εποπτευόμενους απ’ αυτό φορείς. 

4. Καθηγητής μπορεί να διδάξει σε πρόγραμμα Πρό¬ 
σθετης Διδακτικής Στήριξης που εφαρμόζεται σε σχολείο 
διαφορετικής Διεύθυνσης ή Γ ραφείου από αυτό της θέ¬ 
σης που υπηρετεί, αρκεί να μην υπερβαίνει το όριο των 7 
ή 10 ωρών εβδομαδιαίως (10 ή 15 ώρες για ωρομισθίους 
αντίστοιχα) και να βεβαιώνεται αυτό και στις δύο σχολικές 
μονάδες με υπεύθυνη δήλωσή του. 

5. Καθηγητές που έχουν δύο ή περισσότερα πτυχία δι¬ 
δάσκουν στα προγράμματα Πρόσθετης Διδακτικής Στή¬ 
ριξης με την ειδικότητα που έχουν διοριστεί ή στον κλάδο 
που έχουν μεταταγεί. Σε περίπτωση όμως που διδάσκουν 
στο σχολείο τους, ελλείψει καθηγητή ειδικότητας, ένα 
από τα μαθήματα που περιλαμβάνονται στο πρόγραμμα 
ΠΔΣ, μπορούν να διδάξουν το μάθημα αυτό στην Πρό¬ 
σθετη Διδακτική Στήριξη. Επίσης, ωρομίσθιος με δύο πτυ¬ 
χία μπορεί να διδάσκει και το μάθημα του δεύτερου πτυ¬ 
χίου του, σε περίπτωση που δεν είναι δυνατόν να βρεθούν 
καθηγητές αντίστοιχης ειδικότητας. 

6. Οι ώρες διδασκαλίας του προγράμματος Π.Δ.Σ. δεν 
θεωρούνται υπερωρίες κατά την έννοια της παρ. 16 του 
άρθρου 14του Ν. 1566/85. 

7. Καθηγητές που έχουν πάρει εκπαιδευτική άδεια 
απαλλάσσονται αυτομάτα από το πρόγραμμα ΠΔΣ. 

8. Συνταξιούχοι καθηγητές δεν θα συμμετέχουν στα 
προγράμματα ΠΔΣ. 

9. Για τους ωρομισθίους καθηγητές πρέπει να καταβάλ¬ 
λεται προσπάθεια ώστε αυτοί να αποτελούν το 30% του 
συνόλου των απασχολούμενων καθηγητών στην Πρόσθε¬ 
τη Διδακτική Στήριξη, ανά Διεύθυνση. 

Άρθρο 5 

Θέματα διδασκαλίας και παρακολούθησης 

1. Οι καθηγητές που αναλαμβάνουν Τμήματα ΠΔΣ υπο- 

χρεούνται να ενημερώνουν το δελτίο προόδου του κάθε 
μαθητή ευθύνης τους μέσω του οποίου επικοινωνούν με 
τον καθηγητή του κανονικού προγράμματος. Στο δελτίο 
προόδου επισημαίνονται οι αδυναμίες του κάθε μαθητή 
και η γενικότερη πρόοδός του. 

2. Οι Σχολικοί Σύμβουλοι έχουν την ευθύνη της καθοδή¬ 
γησης, της συμβουλευτικής υποστήριξης και της επιστη¬ 
μονικής, παιδαγωγικής και διδακτικής εποπτείας της λει¬ 
τουργίας τωντμημάτων ΠΔΣ στα σχολεία που διδάσκεται 
το μάθημά τους. Στο πρόγραμμα της Πρόσθετης Διδακτι¬ 
κής Στήριξης, τη σχολική χρονιά 2002-03, θα συμμετέ¬ 
χουν Σχολικοί Σύμβουλοι από τις παρακάτω ειδικότητες: 

Φιλολόγων (ΠΕ02), Μαθηματικών (ΠΕ03), Φυσικών, Χη¬ 
μικών κλπ (ΠΕ04), Γαλλικών (ΠΕ05), Αγγλικών (ΠΕ06), Οι¬ 
κονομολόγων (ΠΕ09), Πληροφορικής και ειδικοτήτων 
ΤΕΕ. 

Επισκέπτονται τις σχολικές μονάδες εποπτείας τους, 
παρακολουθούν το μάθημα, συζητούν με τους μαθητές, 
συνεργάζονται με τους διδάσκοντες, το Σχεδιαστή-Αξιο- 
λογητή του Προγράμματος και το Διευθυντή του Σχολεί¬ 
ου. Επιλύουν τα τυχόν προβλήματα και λαμβάνουν όλα τα 
απαραίτητα μέτρα για την επιτυχία του προγράμματος. 
Συγκεκριμένα οι αρμοδιότητες του Σχολικού Συμβούλου 
είναι οι εξής: 

α) Με απόφαση του Περιφερειακού Διευθυντή Εκπαί¬ 
δευσης, διοργανώνει σεμινάρια για εκπαιδευτικά θέματα 
του προγράμματος, για την επιμόρφωση των καθηγητών 
ειδικότητάς του και όσων Σχεδιαστών -Αξιολογητών ειδι¬ 
κότητάς του, έχουν ώρες διδασκαλίας στο πρόγραμμα. 
Για τα σεμινάρια αυτά, που δεν είναι δυνατόν να είναι μι¬ 
κρότερα των 4 ωρών έκαστο, γραμματειακή υποστήριξη 
θα προσφέρει ο ίδιος γραμματέας που έχει ορισθεί και για 
τη Διεύθυνση ή το Γ ραφείο Εκπαίδευσης όπως αναφέρε- 
ται στο άρθρο 3, παράγραφος 4 εδάφιο β της παρούσης. 
Ο γραμματέας είναι υπεύθυνος για την τήρηση παρου- 
σιολογίου, τη γενική οργάνωση των σεμιναρίων και τη συ¬ 
μπλήρωση των σχετικών εγγράφων που του ζητούνται 
από την ΔΣΔΕ/Γραφείο Π.Δ.Σ και το Γραφείο του Ειδικού 
Λογαριασμού του ΥΠ. Ε. Π. Θ καθ’ όλη τη διάρκεια του προ¬ 
γράμματος. 

β) Εναλλακτικά, ως προς το έργο των σχολικών συμ¬ 
βούλων: 

Κατά την επίσκεψή τους στις σχολικές μονάδες, στα 
πλαίσια των αρμοδιοτήτων τους, οι σχολικοί σύμβουλοι 
μπορεί να παραδίδουν υποδειγματική διδασκαλία δύο 
ωρών, παρουσία του εκπαιδευτικού του τμήματος ΠΔΣ. 

Συνολικά ο αριθμός των ωρών εισηγήσεων σε ημερίδες 
και των υποδειγματικών διδασκαλιών μπορεί να είναι μέ- 
ΧΡ ι: 

ί) 12 ώρες ετησίως για τους Σχολικούς Συμβούλους που 
ανήκουν σε μία Διεύθυνση εκπαίδευσης 

ϋ) 16 ώρες ετησίως για τους Σχολικούς Συμβούλους 
που έχουν στην ευθύνη τους περισσότερες από μία Διευ¬ 
θύνσεις Εκπαίδευσης. 

γ) Γ ια τον καλύτερο έλεγχο και εποπτεία του προγράμ¬ 
ματος, ο κάθε Σχολικός Σύμβουλος ορίζεται Επόπτης 
σύμφωνα με το άρθρο 3 παρ.4 ια). 

δ) Συντάσσει στο τέλος της χρονιάς Ετήσια Έκθεση την 
οποία υποβάλλει στην Δ.Σ.Δ.Ε/Γραφείο Π.Δ.Σ. του 
ΥΠ.Ε.Π.Θ. και στην Επιστημονική Επιτροπή της ΠΔΣ. Η έκ¬ 
θεση αυτή βασίζεται στην αποδελτίωση φύλλων αξιολό¬ 
γησης της ΠΔΣ που έχουν συμπληρώσει οι μαθητές και οι 
καθηγητές που συμμετέχουν στο πρόγραμμα, στα συ¬ 


μπεράσματα από τα σεμινάρια και τις επισκέψεις επο¬ 
πτείας του στα σχολεία και περιέχει προτάσεις και παρα¬ 
τηρήσεις για την πορεία του προγράμματος. 

3. Την κεντρική επιστημονική ευθύνη και καθοδήγηση 
της ΠΔΣ έχει η Επιστημονική Επιτροπή του ΥΠΕΠΘ που 
συγκροτείται με απόφαση του Υπουργού Εθνικής Παιδεί¬ 
ας και Θρησκευμάτων με ετήσια θητεία. 

Η Επιστημονική Επιτροπή διευθύνειεκπαιδευτικάτο έρ¬ 
γο σε συνεργασία μετηνΔΣΔΕ/Γ ραφείο ΠΔΣ του ΥΠΕΠΘ. 
Η Επιστημονική Επιτροπή σε συνεργασία με την ΔΣΔΕ/ 
Γ ραφείο ΠΔΣ του ΥΠΕΠΘ διοργανώνει ημερίδες επιμόρ¬ 
φωσης των Σχολικών Συμβούλων και των Προϊσταμένων 
σε κεντρικό επίπεδο ή κατά τόπους σε ευρύτερες περιφέ¬ 
ρειες με θέματα διδακτικά, παιδαγωγικά και εξατομικευ- 
μένης διδασκαλίας. Στη συνέχεια, οι Προϊστάμενοι και οι 
Σχολικοί Σύμβουλοι διοργανώνουν περιφερειακές ημερί¬ 
δες για την ενημέρωση και επιμόρφωση των Σχεδιαστών 
Αξιολόγησης και των καθηγητών αντίστοιχα, όπως ανα- 
φέρεται στο άρθρο 3, παρ.4, εδ.β και στο παρόν άρθρο, 
παρ. 2, εδ. β). 

Άρθρο 6 

Οικονομική Διαχείριση - Αμοιβές και κάλυψη δαπανών 

1. Την οικονομική διαχείριση του έργου ασκεί το Γ ρα¬ 
φείο Ειδικού Λογαριασμού της Διεύθυνσης ΚΠΣ του 
ΥΠΕΠΘ. Η εκκαθάριση των δαπανών του προγράμματος 
γίνεται ανά τρίμηνο. Με απόφαση του Γενικού Γραμματέα 
του Υπουργείου Εθνικής Παιδείας και Θρησκευμάτων με¬ 
τά από εισήγηση της Γραμματείας Ειδικού Λογαριασμού, 
ορίζονται τα δικαιολογητικά και η διαδικασία εκκαθάρι¬ 
σης. Ο προϋπολογισμός του έργου, όπως αναφέρεται 
στα τεχνικά δελτία του έργου, ανέρχεται σε 2.465.044 ευ¬ 
ρώ και αναφέρεται στη περίοδο 1.1.2000 έως 30.6.2003 

2. α) Το ύψος της ωριαίας αποζημίωσης των διδασκό¬ 
ντων, μονίμων και αναπληρωτών, ανέρχεται σε 19.08 €την 
ώρα μεικτά (6.500 δρχ.). 

β) Γιατους ωρομίσθιους καθηγητές που προσλαμβάνο¬ 
νται να διδάξουν στο πρόγραμμα, το ύψος της ωριαίας 
αποζημίωσης ορίζεται στο ποσό των 12.03€ μεικτά 
(4.100 δρχ.). Επιπλέον δικαιούνται την αναλογία των δώ¬ 
ρων Χριστουγέννων και Πάσχα, το Επίδομα Άδειας και την 
αποζημίωση άδειας, ενώ δεν δικαιούνται την αποζημίωση 
τριμήνου. 

3. Ο Σχεδιαστής Αξιολογητής αμείβεται με τον αριθμό 
των ωρών εκπαιδευτικής συνεργασίας που του αναλο¬ 
γούν, όπως αναφέρονται στο άρθρο 3, παράγραφος 3, 
εδάφιο β, της απόφασης αυτής. Οσο αφορά την περίοδο 
των εξετάσεων, κατά την οποία συντάσσεται ειδικό πρό¬ 
γραμμα, όσες ώρες του αναλογούν από τα τμήματα που 
θα δώσουν εξετάσεις σύμφωνα με την κατανομή του άρ¬ 
θρου 3, παρ.3 εδ.β, θα τις επιμερίσει στην διάρκεια των 
εξετάσεων . Στην περίπτωση δεύτερου ή τρίτου Σχεδ.- 
Αξιολογητή σε Κέντρο ΠΔΣ και στην περίπτωση υπευθύ¬ 
νου Παραρτήματος επιμερίζονται οι συνολικές ώρες του 
Σχεδιαστή Αξιολογητή ανάλογα με το πλήθος των μαθη¬ 
τών που καλύπτει ο καθένας ( σε περίπτωση δεκαδικού 
αριθμού ωρών γίνεται στρογγυλοποίηση υπέρ του πρώ¬ 
του Σχεδιαστή-Αξιολογητή, ο οποίος θεωρείται ότι είναι ο 
Σχεδιαστής του σχολείου που στεγάζει το πρόγραμμα). 

Γ ια κάθε ώρα εκπαιδευτικής συνεργασίας η αμοιβή εί¬ 
ναι 19.08€ μεικτά (6500 δρχ). 

4.0 Επόπτης του προγράμματος ΠΔΣ δικαιούται 1 ώρα 
αμοιβής για κάθε σχολείο που επισκέπτεται κάθε μήνα και 

1,5 ώρα αμοιβής για κάθε επίσκεψη σε Κέντρο, με ωριαία 
αμοιβή 24.94 € (8500 δρχ) μικτά. Επόπτης του προγράμ¬ 
ματος ΠΔΣ για τα εκκλησιαστικά Λύκεια της χώρας είναι ο 
προϊστάμενος της Διεύθυνσης Εκκλησιαστικής Εκπαί¬ 
δευσης του ΥΠΕΠΘ, στην οποία ανήκουντα εκκλησιαστι¬ 
κά Λύκεια ή αντικαταστάτης του που ορίζεται από αυτόν. 

Επόπτης του προγράμματος ΠΔΣ για τα Λύκεια της Σι- 
βιτανιδείου Σχολής είναι ο Γενικός Διευθυντής της Σχο¬ 
λής ή αντικαταστάτης του εκπαιδευτικός με βαθμό Α’ που 
ορίζεται από αυτόν. 

Από τη σχολική χρονιά 2001-02, στο πρόγραμμα ΠΔΣ 
έχουν ενταχθεί και το Εκκλησιαστικό Λύκειο της Ριζαρεί- 
ου Εκκλησιαστικής Σχολής, τα μαθητικά τμήματα των μο¬ 
νάδων Απεξάρτησης και Κοινωνικής Επανένταξης των 
Πανεπιστημιακών Ψυχιατρικών Νοσοκομείων, όπως και 
τα τέσσερα μειονοτικά Λύκεια της Θράκης. Συγκεκριμέ¬ 
να: 

Α. Το Μουσουλμανικό Λύκειο Κομοτηνής 

Β.Το Μουσουλμανικό Ιεροσπουδαστήριο Κομοτηνής 

Γ.Το Μουσουλμανικό Ιεροσπουδαστήριο Εχύνου 

Δ.Το Μειονοτικό Γυμνάσιο-Λύκειο Ξάνθης 

Τα μαθητικά τμήματα των μονάδων Απεξάρτησης επο¬ 
πτεύονται από τον Προϊστάμενο του Γραφείου Αγωγής 
Υγείας της Διεύθυνσης Σπουδών ΔΕ του ΥΠΕΠΘ. 

5. Για τη κεντρική εποπτεία του προγράμματος, συ¬ 
γκροτούνται κλιμάκια αποτελούμενα από έναν υπάλληλο 
του Γραφείου Πρόσθετης Διδακτικής Στήριξης της Διεύ¬ 
θυνσης Σπουδών και έναν υπάλληλο του Γ ραφείου Ειδι¬ 
κού Λογαριασμού του ΥΠΕΠΘ που επισκέπτεται Διευθύν¬ 
σεις και Γ ραφεία Δευτεροβάθμιας Εκπαίδευσης και σχο¬ 
λικές μονάδες. Οι ανωτέρω δικαιούνται αποζημίωση 
μετακίνησης (Ν. 2685 ΦΕΚΑ'35/18-2-99). Οι ανωτέρω με¬ 
τακινήσεις, όπως και η συγκρότηση του κλιμακίου και οι 
Διευθύνσεις, τα Γ ραφεία και τα Σχολεία που θα ελεγ¬ 
χθούν, ορίζονται με απόφαση του Γενικού Γραμματέα 
ΥΠΕΠΘ. 

6. Η αμοιβή του κάθε Επόπτη Διεύθυνσης ή Γ ραφείου 
και Σχολικού Συμβούλου για την τελική Ετήσια Έκθεση 
Αξιολόγησης που θα παραδώσει ανέρχεται στα 293.47€ 
(100.000 δραχμές). 

7. α) Η αμοιβή για τη γραμματειακή υποστήριξη των σε¬ 
μιναρίων του άρθρου 3 παράγραφος 4 εδάφιο β και του 
άρθρου 5 παράγραφος 2 εδάφιο α καθορίζεται στα 
586.94€ (200.000 δρχ) εφάπαξ ετησίως. Η αμοιβή της 
γραμματειακής υποστήριξης των Προϊσταμένων και των 
Σχολικών Συμβούλων είναι ανεξάρτητη της τέλεσης των 
σεμιναρίων. 

β) ο Προϊστάμενος και ο Σχολικός Σύμβουλος δικαιού¬ 
ται ωριαία αμοιβή για τις εισηγήσεις τους, σύμφωνα με 
την ΚΥΑ του Γ.Λ.Κ. και του ΥΠΕΠΘ με αρ. πρωτ. 
2/72687/0022/18-11-1999. 

γ) Για κάθε σεμινάριο και εποπτεία ο Προϊστάμενος, ο 
Σχολικός Σύμβουλος καθώς και ο γραμματέας δικαιού¬ 
νται έξοδα μετακίνησης, σύμφωνα με το Ν. 2685/99 (ΦΕΚ 
Α'35/18.2.99). 

δ) Κάθε επιμορφούμενος δικαιούται έξοδα μετακίνησης 
σύμφωνα με το Ν. 2685/99 (ΦΕΚΑ'35/18.2.99) και δικαιο¬ 
λογείται ποσό έως 4.40 € ( 1.500 δρχ.) κατ’ εκπαιδευόμε¬ 
νο για αναλώσιμα. 

8. Οι αμοιβές που ορίζονται με τις ανωτέρω παραγρά¬ 
φους 2,3, του άρθρου 6 αναπροσαρμόζονται μηνιαίως αν 
υπάρχουν μεταβολές στον αριθμό των τμημάτων ΠΔΣ. 


Επίσης οι αμοιβές αυτές περικόπτονται για τις ημέρες των 
αργιών και για τις μη πραγματοποιηθείσες ώρες. 

9. Εφόσον απαιτείται μετακίνηση μαθητών σε άλλη πό¬ 
λη ή σε ιδιαίτερα μεγάλη απόσταση στην ίδια πόλη, η δα¬ 
πάνη καλύπτεται από το πρόγραμμα, χωρίς όμως η συνο¬ 
λική δαπάνη μετακίνησης να υπερβαίνει τα 1.32 € (450 
δρχ.) ανά μαθητή. Εάν για τη μετακίνηση ορισμένων μα¬ 
θητών το ποσό αυτό δεν επαρκεί, μπορεί ο Ειδικός Λογα¬ 
ριασμός να καλύψει τη διαφορά από αδιάθετα κονδύλια 
της ίδιας κατηγορίας δαπάνης. Στις περιπτώσεις αυτές 
πρέπει να υπάρχει πλήρως αιτιολογημένη απόφαση του 
Επόπτη της Δ/νσης. 

10. Οι δαπάνες φωτισμού, θέρμανσης, υλικών καθαριό¬ 
τητας των αιθουσών διδασκαλίας για τα προγράμματα 
ΠΔΣ καθώς και κάθε άλλη λειτουργική δαπάνη κάθε σχο¬ 
λικής μονάδας καλύπτονται ως εξής: 

ι) με 1 έως δτμήματα ΠΔΣ μέχρι 440.21 € (150.000 δρχ.) 
ετησίως. 

ιι) με 7 έως 10 τμήματα ΠΔΣ μέχρι 528.25€ (180.000 
δρχ.) ετησίως. 

ιιι) με 11 έως 15 τμήματα ΠΔΣ μέχρι 645.63€ (220.000 
δρχ.) ετησίως. 

ιν) με 16 έως 20 τμήματα ΠΔΣ μέχρι 763.05€ (260.000 
δρχ.) ετησίως. 

ν) από 21 τμήματα ΠΔΣ και άνω μέχρι 880.41 € (300.000 
δρχ.) ετησίως. 

β) Η αμοιβή του προσωπικού καθαριότητας υπολογίζε¬ 
ται με βάση τον αριθμό των τμημάτων ΠΔΣ που λειτούρ¬ 
γησαν κάθε μήνα ως ακολούθως: 

-από 1 έως 6 τμήματα ποσό 35.22€ (12.000 δρχ.) μηνι¬ 
αίως 

-από 7έως 10τμήματα46.96€ (16.000 δρχ.) μηνιαίως. 

-από 11 έως 1 δτμήματα58.69€ (20.000δρχ.) μηνιαίως. 

- από 16 έως 20 τμήματα 70.43 € (24.000 δρχ.) μηνιαίως. 

-από 21 τμήματα και άνω 82.17€ (28.000 δρχ.) μηνιαίως 

11. Οι δαπάνες για το εκπαιδευτικό υλικό και τα αναλώ¬ 
σιμα καλύπτονται μέχριτου ποσού των 0.25€ ανά ώρα και 
ανά μαθητή, τα δε παραστατικά δαπανών πρέπει να έχουν 
εκδοθεί μέχρι τη λήξη του προγράμματος, δηλαδή μέχρι 
30-6-2003. Πλήρης κατάλογος μετά είδη που περιλαμβά¬ 
νονται στο εκπαιδευτικό υλικό θα συμπληρωθεί από το 
Γ ραφείο ΠΔΣ και θα διαβιβαστεί σε όλες τις σχολικές μο¬ 
νάδες. 

12. Στις Διευθύνσεις και Γραφεία Εκπαίδευσης χορη¬ 
γείται για τις λειτουργικές δαπάνες της ΠΔΣ ποσό 587 € 
και 382 € αντίστοιχα κατ’ έτος. Τα αντίστοιχα παραστατι¬ 
κά δαπανών πρέπει να έχουν εκδοθεί μέχρι τη λήξη του 
προγράμματος, δηλαδή μέχρι 30.6.2003. 

13. Σε κάθε Διεύθυνση Δευτεροβάθμιας Εκπαίδευσης 
ανοίγεται έντοκος τραπεζικός λογαριασμός με την επω¬ 
νυμία "Διεύθυνση Δευτεροβάθμιας Εκπαίδευσης..", ο 
οποίος τηρείται αποκλειστικά για το πρόγραμμα ΠΔΣ. Ως 
υπόλογος του αναφερόμενου λογαριασμού ορίζεται ο 
Προϊστάμενος της οικείας Διεύθυνσης, στη Σιβιτανίδειο 
Σχολή, ο Γενικός Διευθυντής, για τα Εκκλησιαστικά Λύ¬ 
κεια ο Προϊστάμενος της Δ/νσης Εκκλησιαστικής Εκπαί- 
δευσηςτου ΥΠΕΠΘ και για τα τμήματα των Μονάδων Απε¬ 
ξάρτησης, ο Προϊστάμενος του Γ ραφείου Αγωγής Υγείας 
της Διεύθυνσης Σπουδών ΔΕ. 

14. Οι τρέχουσες δαπάνες καλύπτονται με προκαταβο¬ 
λές μέχρι του 80% του συνολικού προϋπολογισμού της 
τρίμηνης λειτουργίας. Ο Προϊστάμενος της κάθε Διεύ- 

θυνσης συντάσσει τον Σεπτέμβριο, τον Δεκέμβριο και το 
Μάρτιο το προϋπολογισμό του επόμενου τριμήνου, με βά¬ 
ση τους προϋπολογισμούς των σχολείων αρμοδιότητάς 
του και τον κοινοποιεί στο Γραφείο Ειδικού Λογαριασμού 
για να λάβει την ανωτέρω προκαταβολή. 

15. Η εκκαθάριση του έργου γίνεται τρεις φορές ετη- 
σίως από το Γ ραφείο Ειδικού Λογαριασμού του ΥΠΕΠΘ: 
η πρώτη τον Δεκέμβριο, η δεύτερη τον Μάρτιο και η τε¬ 
λευταία τον Ιούνιο. 

16. Οι καθηγητές που μετακινούνται εκτός της έδρας 
του σχολείου της οργανικής τους θέσης ή της απόσπα¬ 
σής τους, για να διδάξουν σε τμήματα ΠΔΣ, δικαιούνται 
οδοιπορικά έξοδα σύμφωνα με τις κείμενες διατάξεις και 
με απόφαση του Προϊσταμένου της Δ/νσης. Σε κάθε περί¬ 


πτωση δεν ανατίθενται ώρες διδασκαλίας σε καθηγητές 
που θα αναγκασθούν να μετακινηθούν εκτός της έδρας 
του σχολείου τους, εάν υπάρχει δυνατότητα κάλυψης των 
σχετικών αναγκών με άλλο τρόπο. 

Η ισχύς της παρούσας άρχεται από την 1 η Σεπτεμβρίου 
2002 και λήγει την 30ή Ιουνίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 11 Δεκεμβρίου 2002 

